

Decreto de carreira investigadora nos centros públicos de Galicia
O pasado xoves a Xunta de Galicia publicou no Portal de Transparencia o proxecto de decreto polo que se regula a carreira investigadora na Administración xeral da Comunidade e nas súas entidades instrumentais, que abre agora o prazo para a presentación de suxestións ata o 15 de marzo. O decreto permitirá a estabilización do persoal de investigación actual e fixa o camiño para a contratación futura, creando un marco que garante a mellora e homoxeneización das condicións laborais.